 

**בבית הדין הצבאי המחוזי**

**במחוז שיפוטי ח"א**

**בפני כבוד השופטת**: **סא"ל לידור דרכמן**

בעניין: התובע הצבאי (ע"י ב"כ, סרן ליאורה בבייב)

נגד

הנאשם:X/XXX סמל נ' ס' (ע"י ב"כ, עו"ד סרן רון שטאובר)

**הכרעת-דין**

החייל מורשע, על פי הודאתו, בעבירה של התנהגות מבישה, לפי סעיף 129 לחוק השיפוט הצבאי, התשט"ו-1955, בכך שנעדר מיחידתו XXX מיום 11.07.2022 ועד יום 30.10.2022 למשך 112 ימים, בהתאם לכתב האישום המתוקן ולפרטים הנוספים.

* **ניתנה היום, כ"א בכסלו תשפ"ד, 04.12.2023, והודעה בפומבי ובמעמד הצדדים.**

**­­­­­\_\_\_\_\_\_\_\_\_\_\_\_\_**

**שופטת**

**גזר-דין**

החייל הורשע על פי הודאתו בכתב אישום מתוקן בעבירה של התנהגות מבישה, בגין כך שנעדר מיחידתו XXX ללא היתר למשך 112 ימים, היעדרות שהסתיימה בהתייצבות.

החייל התגייס לצה"ל בחודש פברואר 2021 בתפקיד טבח. לצד ההיעדרות שבגינה הוא נותן את הדין היום לחובתו שתי היעדרויות נוספות, בגינן נשפט בדין משמעתי ביחידה (ת/1).

כתב האישום בעניינו תוקן לאחר שהשלים בהצלחה הליך שילוב בן 12 חודשים, במסגרתו שוחרר ממעצרו בתנאים ושב לשרת בצה"ל תחת פיקוח בית הדין המשלב וליווי פיקודי צמוד. במהלך תקופת השילוב עבר החייל כברת דרך משמעותית, הוכיח את עצמו ואת יכולותיו וסיים בהצלחה את ההליך, על אף קשיים לא מבוטלים עמם התמודד לאורכו. בחוות הדעת האחרונה שהתקבלה לקראת הדיון היום ציינה מפקדתו כי החייל "מצוין, אחראי, מסור ואכפתי". החייל צפוי לסיים את שירותו הצבאי בעוד חודשים בודדים.

**בנסיבות אלה, על החייל נגזר** **מאסר מותנה בן שלושים (30) ימים למשך שנה (1), לבל יעבור עבירה לפי סעיף 92 או 94 לחוק השיפוט הצבאי, התשט"ו - 1955.**

**אני מורה על ביטול ימי התב"ן בכליאה.**

**מזכירות בית הדין תעביר את ההחלטה לאנשי הקשר במרכז אבחון וחוסן (גחל"ת), לאנשי הקשר במדור שילוב, לרמ"ד עריקים במקמש"ר ולמפקד החייל.**

**העתק יועבר גם לעו"ס בית הדין המשלב (**[**meshalev.tali@gmail.com**](mailto:meshalev.tali@gmail.com)**).**

**העתק יופנה למש"קי בית הדין המשלב של מחוז השיפוט, אשר מתבקשים לעדכן כי החייל השלים בהצלחה את הליך השילוב.**

**המזכירות תסמן את התיק במערכת חוק וצדק בסימון "הושלם הליך שילוב".**

* **זכות ערעור כחוק.**
* **ניתן היום, כ"א בכסלו תשפ"ד, 04.12.2023, והודע בפומבי ובמעמד הצדדים.**

\_\_\_\_\_\_\_\_\_\_\_\_\_\_\_

**שופטת**

**נערך על ידי:ג.ח**

**בתאריך:31.12.2023**

**חתימת המגיה:שיר בן-ארמון**